**ΕΡΤ1 – Τροποποιήσεις προγράμματος**

**ΠΕΜΠΤΗ 9 ΜΑΡΤΙΟΥ 2023**

**.....................................................................................**

**21:00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ+ΚΑΙΡΟΣ W**

**22:00 ΣΤΟ ΚΕΝΤΡΟ με τον Γιώργο Κουβαρά  W**

**Συνέντευξη με τον νέο Πρόεδρο της Κυπριακής Δημοκρατίας, Νίκο Χριστοδουλίδη**

Η εκπομπή **«Στο Κέντρο**», με τον **Γιώργο Κουβαρά** βρίσκεται «στο κέντρο» των εξελίξεων, με καλεσμένο τον νέο Πρόεδρο της Κυπριακής Δημοκρατίας, **Νίκο Χριστοδουλίδη.**
Στην **πρώτη τηλεοπτική** **συνέντευξή**του**,**μετά την εκλογή του, ο **Νίκος Χριστοδουλίδης** μιλάει για όλα στον **Γιώργο Κουβαρά,**σε μια ενδιαφέρουσα συζήτηση εφ’ όλης της ύλης.

**23:00 ΞΕΝΗ ΤΑΙΝΙΑ  Κ16 GR**

**«Νεντ Κέλι: Ο Νο 1 καταζητούμενος» (True History of the Kelly Gang)**

**Βιογραφικό δράμα, συμπαραγωγής Αγγλίας-Αυστραλίας 2019**
**Σκηνοθεσία:** Τζάστιν Κέρζελ
**Πρωταγωνιστούν:** Τζορτζ ΜακΚέι, Έσι Ντέιβις, Νίκολας Χουλτ, Ορλάντο Σρεντ, Τσάρλι Χάναμ, Ράσελ Κρόου
**Διάρκεια:** 116’

**Υπόθεση:** Στις άγριες ερημιές της αποικιακής Αυστραλίας, όπου οι Εγγλέζοι διοικούν με σκληρότητα και βία και οι Ιρλανδοί υπομένουν, ο Νεντ Κέλι ανακαλύπτει ότι κατάγεται από μια γενιά Ιρλανδών ανταρτών –μια ασυμβίβαστη στρατιά ληστών που έμειναν στην Ιστορία για τον τρόμο που σκόρπιζαν στους Βρετανούς στην Ιρλανδία και για τα ενδύματα που φορούσαν. Μεγαλωμένος από τον διαβόητο παράνομο Χάρι Πάουερ και εξαγριωμένος από την άδικη σύλληψη της μητέρας του, ο Κέλι στρατολογεί μια άγρια ομάδα μαχητών για να σχεδιάσει μια από τις πιο τολμηρές, αναρχικές επιθέσεις που έχει δει ποτέ η χώρα.
H ζωή μιας μυθικής φιγούρας της αυστραλιανής Ιστορίας, ενός παράνομου που κατέληξε να συμβολίζει τους αγώνες των καταπιεσμένων (λευκών) Αυστραλών ενάντια σε μια καταπιεστική εξουσία, ξετυλίγεται με όλη τη βία και τη σωματικότητα που της αξίζει, σε μια θεαματική, ευρηματική, πανκ, κινηματογραφική βιογραφία.

***Νυχτερινές Επαναλήψεις***

**01:00 ΠΡΩΙΑΝ ΣΕ ΕΙΔΟΝ ΤΗΝ ΜΕΣΗΜΒΡΙΑΝ (Ε) W**

**02:50 ΣΤΟΥΝΤΙΟ 4 (Ε) W**

**ΠΑΡΑΣΚΕΥΗ 10 ΜΑΡΤΙΟΥ 2023**

**......................................................................................**

**22:00 ΤΑ ΝΟΥΜΕΡΑ  W**

**Επεισόδιο 21ο: «Εδώ είναι το ταξίδι»**

Ο **Νίκος Πορτοκάλογλου** καλεί τον **Φοίβο** στο «Μουσικό κουτί». Ο Φοίβος είναι σε μια μελαγχολική φάση από τότε που η Δανάη και ο Θανάσης έφυγαν για Μεξικό και προσπαθεί να πείσει κάποιους από τη «Μάντρα» να πάνε μαζί του.

Κανείς δεν θέλει για τους δικούς του λόγους κι έτσι πηγαίνει μόνος του. Στο μεταξύ, περίεργες εκλείψεις και βροχές μετεωριτών έχουν αναστατώσει τους κατοίκους της Αθήνας, κάτι που δεν κάνει τη διάθεσή του καλύτερη. Όταν υποδέχονται τον Φοίβο, ο Νίκος, η Ρένα Μόρφη και οι «Μουσικοί του Kουτιού» τού επιφυλάσσουν ευχάριστες εκπλήξεις. Όλα τα «Νούμερα» είναι εκεί, ακόμη κι ο Θανάσης με τη Δανάη εκτάκτως από το Μεξικό, ενώ ο Παντελής δοκιμάζει τη μεγαλύτερη έκπληξη της ζωής του. Πού εμπλέκεται η **Μυρτώ Αλικάκη;**

Ο «Δημόκριτος» και η NASA ανακοινώνουν κάτι που δεν το περιμένει κανείς: ένας κομήτης προσκρούει σε τρεις ώρες στη Γη. Η συντέλεια έρχεται. Πώς θα αντιδράσουν οι ήρωές μας; Ήταν, λοιπόν, γραφτό τους να περάσουν το τέλος του κόσμου μαζί; Η συνέχεια επί της οθόνης!

**23:30 ΤΟ ΒΡΑΧΙΟΛΙ ΤΗΣ ΦΩΤΙΑΣ (Ε)  W**

**Επεισόδιο 6ο:** Ο Ιωσήφ, ο οποίος αγωνιά για την Τσιούμπη, μοιράζεται με τη μικρή Μπέττυ τις αναμνήσεις του από τα χρόνια της γερμανικής κατοχής. Στη Θεσσαλονίκη των αρχών της δεκαετίας του ’40, τα γερμανικά στρατεύματα σκορπίζουν τον πόνο –παντού πείνα, φόβος και δυστυχία. Η οικογένεια Κοέν προσπαθεί να κρατηθεί, παρά τις απώλειες που μετρά. Ο Δαβίδ, ο οποίος έχει επιστρέψει πια από την Παλαιστίνη, γνωρίζει στο συσσίτιο της Εβραϊκής Κοινότητας την Έστερ με το μωρό της και τους παίρνει μαζί του στο σπίτι. Ακολουθούν η επίταξη του αρχοντικού των Κοέν, τα γεγονότα της Πλατείας Ελευθερίας, η σύλληψη του Δαβίδ σε καταναγκαστικά έργα και τα γκέτο για τους Εβραίους της Θεσσαλονίκης. Η οικογένεια, ύστερα απ’ όλα αυτά, αποφασίζει να φύγει μακριά…

***Νυχτερινές Επαναλήψεις***

**00:30** **ΠΡΩΙΑΝ ΣΕ ΕΙΔΟΝ ΤΗΝ ΜΕΣΗΜΒΡΙΑΝ (Ε) W**

**02:20 ΣΤΟΥΝΤΙΟ 4 (Ε) W**

**ΣΑΒΒΑΤΟ 11 ΜΑΡΤΙΟΥ 2023**

**......................................................................................**

**15:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**16:00 ΚΕΡΑΙΑ (Ε) W**

**«Οι νέοι τραγουδούν τα παλιά»**

Η εκπομπή **«Κεραία»** αυτή τη φορά μας χαρίζει χαρά και τραγούδια!

Όπως χαρακτηριστικά λέει η **Ρέα Βιτάλη** «Σ’ εκείνα τα τραπέζια, της παιδικής μου ηλικίας, εκεί στα τέλη του ’60 αρχές ’70, κάποια στιγμή άρχιζαν το τραγούδι. Λες και ο καθένας “έφερε” το δικό του. Μια θεία μου ετίναζε μονίμως την ανθισμένη αμυγδαλιά. Ένας θείος μου παρηγορούσε τα Καβουράκια στου γιαλού τα βοτσαλάκια, άλλος, στο παραπάνω ποτηράκι θυμόταν την Ιτιά την λουλουδιασμένη. Μα εμείς, οι μικροί, οι νέοι σα να ντρεπόμασταν για όλα αυτά. Αφοσιωμένοι στα ξένα, στα μοντέρνα… Μα κοίτα πώς ήρθαν τα πράγματα στα χρόνια… Νέοι τραγουδούν τα παλιά, μελετούν τα παλιά. Έτσι που ο στίχος τους είναι σαν τρέιλερ παλιάς εποχής. Μα κυρίως “πειράζουν” τα παλιά, με όμορφο τρόπο».

Η «Κεραία» συναντάει τους **Gadjo Dilo,** που ραίνουν swing και gypsy jazz τα ελληνικά τραγούδια. Το δίδυμο Αλέξανδρος Κεντρής και Θεοδώρα Αθανασίου ως **Ancore Ensemble** που μας ξεναγούν, ο μεν με το μπουζούκι του, η δε με το πολίτικο λαούτο της στα ρεμπέτικα και στα μπαχανιώτικα. Τον **Τάσο Κοφοδήμο** που λατρεύει τα ριζίτικα, αν και Λαρισαίος, και τα ερμηνεύει α καπέλα. Και το **Τρίο Κατάρα** με το ευρηματικά αστείο όνομα που τραγουδούν καντάδες.
Στη Ρέα Βιτάλη μιλάει ο **Σωκράτης Σινόπουλος**, επίκουρος καθηγητής του τμήματος Μουσικής Επιστήμης και Τέχνης του Πανεπιστημίου Μακεδονίας.

**17:00 ΜΟΥΣΙΚΟ ΚΟΥΤΙ (Ε) W**

**19:00 ΠΕΣ ΤΗ ΛΕΞΗ (ΝΕΟ ΕΠΕΙΣΟΔΙΟ) W**

**Επεισόδιο 39ο: Καλεσμένοι οι Ασπασία Κοκόση, Θάνος Λέκκας, Μανώλης Εμμανουήλ, Λίνα Ροδοπούλου**

Ο Γιώργος Καραμίχος υποδέχεται στο στούντιο του τηλεπαιχνιδιού γνώσεων «Πες τη λέξη» τους **Ασπασία Κοκόση, Θάνο Λέκκα, Μανώλη Εμμανουήλ** και **Λίνα Ροδοπούλου.**

Στο **νέο επεισόδιο** θα απολαύσουμε απίστευτες μονομαχίες και θα παρακολουθήσουμε παιχνίδια μνήμης, αποκρυπτογράφηση κρυπτόλεξων, αλλά και μοναδικές ερωτήσεις γνώσεων βασισμένες στο ελληνικό αλφάβητο.

Και οι δύο ομάδες στοχεύουν στη συγκέντρωση δευτερολέπτων, έτσι ώστε οι δύο αντίπαλοι παίκτες να οδηγηθούν στο μεγάλο τελικό γύρο, με όσο το δυνατόν περισσότερο χρόνο, και να διεκδικήσουν τόσο το χρηματικό έπαθλο του επεισοδίου, που είναι 1.000 ευρώ, όσο και το χρηματικό έπαθλο της θυρίδας του «Πες τη λέξη», που είναι **10.500 ευρώ**.

**20:00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ (AGATHA CHRISTIE'S POIROT) GR**

**«Η περιπέτεια της μαγείρισσας» (The adventure of Clapham Cook)**

Ο Πουαρό ερευνά την υπόθεση της εξαφάνισης της μαγείρισσας μιας πλούσιας κυρίας και καταλήγει στην αποκάλυψη μιας καλοστημένης συνωμοσίας που κρύβεται πίσω από ένα πολύ σκοτεινό έγκλημα.

**......................................................................................**

**ΚΥΡΙΑΚΗ 12 ΜΑΡΤΙΟΥ 2023**

**......................................................................................**

**17:45 ΤΑ ΝΟΥΜΕΡΑ (Ε)  W**

**19:00 ΠΕΣ ΤΗ ΛΕΞΗ  (ΝΕΟ ΕΠΕΙΣΟΔΙΟ) W**

**Επεισόδιο 40ό: Καλεσμένοι οι Ασπασία Κοκόση, Θάνος Λέκκας, Μανώλης Εμμανουήλ, Λίνα Ροδοπούλου**

Οι μονομαχίες συνεχίζονται με στόχο το χρηματικό έπαθλο της θυρίδας του «Πες τη λέξη», το οποίο ανέρχεται στις **12.000 ευρώ.**

Στο «Πες τη λέξη» κάθε δευτερόλεπτο μετράει! Και κάθε γράμμα κρύβει μία λέξη.

**20:00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ (AGATHA CHRISTIE'S POIROT)  GR**

**......................................................................................**

**ΠΕΜΠΤΗ 16 ΜΑΡΤΙΟΥ 2023**

**.....................................................................................**

**21:00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ+ΚΑΙΡΟΣ  W**

**22:00 ΣΤΟ ΚΕΝΤΡΟ ΟΙ ΕΚΛΟΓΕΣ με τον Γιώργο Κουβαρά  W**

**23:00 ΞΕΝΗ ΤΑΙΝΙΑ  Κ16 GR**

**«Λέσχη νέων δισεκατομμυριούχων» (Billionaire Boys Club)**

**Δραματική βιογραφία, παραγωγής ΗΠΑ 2018**
**Σκηνοθεσία:**Τζέιμς Κοξ
**Πρωταγωνιστούν**: Άνσελ Έλγκορτ, Kέβιν Σπέισι, Tάρον Έγκερτον, Έμα Ρόμπερτς

**Διάρκεια:** 94΄

**Υπόθεση:**  Στο ύφος της ταινίας «O λύκος της Γουόλ Στριτ», η δραματική βιογραφία του Τζέιμς Κοξ είναι βασισμένη στην αληθινή απίστευτη ιστορία του φιλόδοξου επιχειρηματία Τζο Χαντ, του οποίου η εταιρεία, στην οποία συμμετείχαν εύποροι νέοι άντρες από το Μπέβερλι Χιλς, αναπτύχθηκε μέσω του «Σχήματος Πόντσι», με αποτέλεσμα να καταρρεύσει το καλοκαίρι του 1984. Τελικά θα βρεθούν στο στόχαστρο του νόμου και ολόκληρη η αυτοκρατορία που είχαν στήσει γεμάτη λάμψη, χρήμα, σεξ και δόξα θα αποβεί μοιραία υπό το βάρος της ίδιας τους της απληστίας.

***Νυχτερινές Επαναλήψεις***

**00:40 ΠΡΩΙΑΝ ΣΕ ΕΙΔΟΝ ΤΗΝ ΜΕΣΗΜΒΡΙΑΝ (Ε) W**

**02:30 ΣΤΟΥΝΤΙΟ 4 (Ε) W**